《和后村答空青韵》
宋代·林希逸

病能祟眼似波旬，闻说仙方妙入神。定要空青为药使，解除翳赤见瞳人。

仆贫何计求珍剂，天寿斯文保玉身。岩电伫须光烁烁，检书看剑乐千春。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。